איוואן טרטל

איוואן סטניסלבוביץ' טרטל (בבלארוסית: Іва́н Станісла́вавіч Тэ́ртэль; נולד ב-8 בספטמבר 1966, כפר פריוולקי, מחוז המשנה הורדנה, מחוז הורדנה, בלארוס הסובייטית, ברית המועצות) הוא איש צבאי בלארוסי, יו"ר הוועדה לביקורת המדינה של בלארוס, סגן יו"ר הוועדה לביטחון המדינה של הרפובליקה של בלארוס (2008–2020) ויו"ר הוועדה לביטחון המדינה של בלארוס (משנת 2020).

== ביוגרפיה ==
נולד ב-8 בספטמבר 1966 בכפר פריוולקי שבמחוז משנה הורדנה לאב שעבד בבית קולנוע ואם - ספרנית. את בית הספר התיכון סיים בעיר דרוסקינינקאי.

בשנת 1984 התגייס לצבא הסובייטי. בשנים 1985 - 1989 למד בבית הספר הפיקוד הגבוה לצנחנים של ריאזאן. לאחר התפרקות ברית המועצות - שירת במשמר הגבול של בלארוס מ-1993 עד 2007. במהלך השירות למד שנה במכון לביטחון לאומי של הק.ג.ב הבלארוסיובהמשך למד ניהול באוניברסיטה על שם יאנקה קופלה בהרודנה.

החל מ-24 בנובמבר 2008 ועד 16 בדצמבר 2013 - שימש כסגן יו"ר הוועדה לביטחון המדינה של בלארוס לענייני ביטחון כלכלי ולמאבק בשחיתות. החל מ-16 בדצמבר 2013 ועד 4 ביוני 2020 - שימש כסגן יו"ר הוועדה לביטחון המדינה והיה חבר בוועדות הבין-משרדיות בנושא שיתוף פעולה צבאי-טכני ובקרת ייצוא, בנושא ביטחון בתחום הכלכלי תחת המועצה לביטחון לאומי של בלארוס.

בשנת 2011, לאחר הבחירות לנשיאות בבלארוס ב-2010, שהוכרו על ידי האיחוד האירופי כבלתי דמוקרטיות, כמו גם בשל הפיזור האלים של המחאה במינסק ב-19 בדצמבר 2010, הוא נכלל ברשימת המדינאים והפקידים הבלארוסים שעליהם הטיל האיחוד האירופי סנקציות <ref></ref><ref>[https://eur-lex.europa.eu/legal-content/GA/TXT/?uri=CELEX:32011R0084 COUNCIL IMPLEMENTING REGULATION (EU) No 84/2011 of 31 January 2011 amending Regulation (EC) No 765/2006 concerning restrictive measures against President Lukashenko and certain officials of Belarus]</ref>. בשנת 2012, מועצת האיחוד האירופי הכירה בו אחראי על פעילות הדיכוי של הק.ד.ב נגד החברה האזרחית והאופוזיציה הדמוקרטית במדינה<ref>[https://eur-lex.europa.eu/legal-content/GA/ALL/?print=true&uri=CELEX%3A02012D0642-20150715 COUNCIL DECISION 2012/642/CFSP of 15 October 2012 concerning restrictive measures against Belarus]</ref>.

בשנת 2017 סיים לימודים באקדמיה למנהל ציבורי שתחת נשיא הרפובליקה של בלארוס. ב-4 ביוני 2020 מונה ליו"ר הוועדה לביקורת המדינה של בלארוס<ref>[https://pravo.by/document/?guid=12551&p0=P32000203&p1=1 Указ Президента Республики Беларусь от 4 июня 2020 года № 203]</ref>.

ב-17 באוגוסט 2020 בנובופולוצק, הוא ניסה לדבר עם השובתים של חברת נפטאן (בה היה חבר דירקטוריון), אשר לא הסכימו עם התוצאות של הבחירות לנשיאות בלארוס, אבל המוחים לא הקשיבו לו וצעקו לו להסתלק<ref>[https://reform.by/156884-na-naftane-trebujut-otstavki-lukashenko-v-10-dnevnyj-srok-inache-zabastovka На «Нафтане» требуют отставки Лукашенко в 10-дневный срок. Иначе забастовка]</ref> <ref>[https://www.youtube.com/watch?v=kU224PoCiXU Работники «Нафтана» освистали главу КГК Ивана Тертеля]</ref>.

ב-31 באוגוסט 2020 נכלל טרטל ברשימת האנשים שהוטלה עליהם איסור כניסה בלתי מוגבל ללטביה, איסור לחמש שנים על כניסה לאסטוניה ואיסור כניסה לליטא, זאת בשל העובדה שבמעשיו ארגן ותמך בזיוף הבחירות לנשיאות ב-9 באוגוסט ובדיכוי אלים של ההפגנות השלוות יחסית<ref>[https://news.tut.by/economics/698739.html Лукашенко, ЦИК, силовики. Страны Балтии ввели санкции в отношении белорусских чиновников]</ref>.

ב-3 בספטמבר 2020 מונה על ידי נשיא בלארוס אלכסנדר לוקשנקו לתפקיד יו"ר הק.ד.ב.

== קישורים חיצוניים ==
* [http://kgk.gov.by/ru/rukovodstvo-ru/view/tertelis-ru-0-204/ ביוגרפיה], באתר הוועדה לבקרת המדינה ברפובליקה של בלארוס
* [https://news.tut.by/elections/689457.html מדיה: טרטל בפגישה עם שגרירים במשרד החוץ]

==הערות שוליים==

קטגוריה:בלארוסים
קטגוריה:גרודנו: אישים
קטגוריה:קהילת המודיעין הבלארוסית
קטגוריה:גנרלים בלארוסים
קטגוריה:אנשי צבא סובייטים
קטגוריה:בלארוסים שנולדו ב-1966